EPG ทุ่ม 100 ล้าน ลุยธุรกิจตกแต่งยานยนต์ในปท.-เอเชีย เพิ่ม “รายได้-กำไร” อนาคต
EPG ทุ่ม 100 ล้าน ลุยธุรกิจตกแต่งยานยนต์ในปท.-เอเชีย เพิ่ม “รายได้-กำไร” อนาคต
18 มี.ค. 2564

บริษัท อีสเทิร์นโพลีเมอร์ จำกัด (มหาชน) หรือ EPG แจ้งว่า ที่ประชุมคณะกรรมการบริษัท วันที่ 18 มีนาคม 2564 มีมติอนุมัติให้บริษัท แอร์โรคลาส จำกัด (Aeroklas) ซึ่งเป็นบริษัทย่อย จัดตั้งบริษัทย่อยใหม่ คือ บริษัท ทีเจเอ็ม เอเชียแปซิฟิค จำกัด
โดยการจัดตั้งบริษัทดังกล่าวเพื่อขยายกิจการอุปกรณ์ตกแต่งยานยนต์ ภายใต้แบรนด์ TJM ในประเทศไทยและภูมิภาคเอเชียแปซิฟิค โดยมีทุนจดทะเบียน 100 ล้านบาท คาดว่าจะเริ่มดำเนินการจัดตั้งบริษัทภายในเดือนมิถุนายน 2564 และเปิดดำเนินกิจการในปี 2564